आगरा. मिर्जा गालिब की जयंती पर रविवार को उनके जन्म स्थान आगरा में केट काटकर लोगों ने मशूहर शायर को याद किया। इस मौके पर होटल गोवर्धन में एक गोष्ठी का आयोजन किया गया, जिसमें शेर-ओ-शायरी का दौर चला। इस दौरान गालिब पर लिखी गई एक किताब का विमोचन भी किया गया। गोष्ठी में आए युवा और वरिष्ठ प्रशंसकों ने कहा कि आगरा में जन्मे मिर्जा गालिब ने दुनिया को शायरी की अद्वतीय विरासत दी है।
गोष्ठी में आए पत्रकार जाफरी ने कहा, मिर्जा गालिब ने शुरुआत में फारसी में शायरी लिखी, लेकिन बाद में वह उर्दू में लिखने लगे। गालिब ने केवल एक ही पुस्तक लिखी। उसी से वह महान शायर हो गए। गालिब पर हर भाषा में किताबें लिखी जा चुकी हैं। अब आगरा से पहली बार उनपर लिखी किताब रिलीज की जा रही है। इसमें हिंदी, उर्दू और अंग्रेजी भाषा को शामिल किया गया है। इसके अलावा चार सौ आर्टिकल शामिल किए गए हैं।
गालिब का असली नाम मिर्जा असदुल्लाह था
कार्यक्रम में वक्ताओं ने कहा, मिर्जा गालिब का मूल नाम मिर्जा असदुल्लाह खां था। शुरू में उन्होंने इसी नाम से शायरी शुरू की थी, लेकिन कुछ साल बाद उन्होंने अपना नाम मिर्जा गालिब रख लिया। 27 दिसंबर 1797 को जिस जगह गालिब का जन्म हुआ था, वहां आज इंद्रभान इंटर कॉलेज है। इस इलाके को काला महल कहा जाता है। उस वक्त इसे कला महल कहा जाता था। इसका मतलब है बड़ी-बड़ी कोठियां। बाद में गालिब दिल्ली चले गए थे।
युवा शायरों के लिए आयोजित होगा कार्यक्रम
गोष्ठी ने शिराज कुरैशी ने 27 दिसंबर को ऑल इंडिया मुशायरा करवाने का प्रस्ताव दिया। इसपर सभी ने सहमति जताई। अगले साल इसे आयोजित करने पर विचार हुआ है। हरविजय सिंह वाहिया ने युवा शायरों और साहित्यकारों के लिए शहीद स्मारक के मंच पर कार्यक्रम आयोजित करने की बात कही। ताकि युवाओं की शायरी में निखार आए।
आगे की स्लाइड्स में देखिए, अन्य फोटोज...
hin_Deva hin_Deva hin_Deva hin_Deva hin_Deva hin_Deva hin_Deva